Da Paul R. Krugman (* 28. Februa 1953 in New York) is a amearikanischa Wiatschåftswissnschåftla und Uni-Brofessa in Princeton, New Jersey, dea an Haufn Biacha iwa de momentane Wödwiatschåft und de Globalisiarung gschrim håd. Ea schraibt a jéde Woch a Kolumne in da New York Times, wo a a éfda de Wiatschåftsbolitik fu da Bush-Regiarung und fu da Federal Reserve Bank kritisiad håd. Gemainsãm mim Maurice Obstfeld håd a Leabuach fia Intanationale Foikswiatschåft gschrim, wås õans fu da Schdandardweak fia Schdudentn woan is. Im Joa 2008 håd in Noböbrais fia Wiatschåft griagt.